22.7.2022
EL
Επίσημη Εφημερίδα της Ευρωπαϊκής Ένωσης
L 195/95
ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/1286 ΤΗΣ ΕΠΙΤΡΟΠΗΣ της 15ης Ιουλίου 2022 σχετικά με τη δυνατότητα εφαρμογής του άρθρου 34 της οδηγίας 2014/25/ΕΕ του Ευρωπαϊκού Κοινοβουλίου και του Συμβουλίου στην ανάθεση συμβάσεων για τη λιανική πώληση ηλεκτρικής ενέργειας και αερίου σε μικρούς πελάτες στις Κάτω Χώρες [κοινοποιηθείσα υπό τον αριθμό C(2022) 4872] (Το κείμενο στην ολλανδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη την οδηγία 2014/25/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις διαδικασίες σύναψης συμβάσεων φορέων που δραστηριοποιούνται στους τομείς του ύδατος, της ενέργειας, των μεταφορών και των ταχυδρομικών υπηρεσιών και την κατάργηση της οδηγίας 2004/17/ΕΚ (1), και ιδίως το άρθρο 35 παράγραφος 3,
Αφού ζήτησε τη γνώμη της συμβουλευτικής επιτροπής δημόσιων συμβάσεων,
Εκτιμώντας τα ακόλουθα:
1.
ΠΡΑΓΜΑΤΙΚΑ ΠΕΡΙΣΤΑΤΙΚΑ
(1)
Τα μέτρα που προβλέπονται στην παρούσα απόφαση είναι σύμφωνα με τη γνώμη της συμβουλευτικής επιτροπής δημόσιων συμβάσεων.
(2)
Στις 30 Ιανουαρίου 2017 οι Eneco BV (στο εξής: Eneco) και NV Nuon Energy (στο εξής: Nuon) υπέβαλαν στην Επιτροπή αίτημα δυνάμει του άρθρου 35 παράγραφος 1 της οδηγίας 2014/25/ΕΕ (στο εξής: αίτημα).
Το αίτημα πληροί τις τυπικές προϋποθέσεις που προβλέπονται στο άρθρο 1 παράγραφος 1 και στο παράρτημα I της εκτελεστικής απόφασης (ΕΕ) 2016/1804 της Επιτροπής (2).
(3)
Τις μετοχές της Nuon κατέχει εξολοκλήρου η Vattenfall AB, μη εισηγμένη στο χρηματιστήριο εταιρεία που ανήκει στο σουηδικό κράτος.
Ως εκ τούτου, η Nuon θεωρείται αναθέτων φορέας κατά την έννοια του άρθρου 4 παράγραφος 2 της οδηγίας 2014/25/ΕΕ.
Μετά από αλλαγή ιδιοκτησίας τον Μάρτιο του 2020 (η εταιρεία, η οποία ανήκε προηγουμένως σε οργανισμούς τοπικής αυτοδιοίκησης στις Κάτω Χώρες, πωλήθηκε σε κοινοπραξία αποτελούμενη από τη Mitsubishi Corporation και την Chubu Electric Power), η Eneco δεν θεωρείται πλέον αναθέτων φορέας.
(4)
Το αίτημα αφορά τις δραστηριότητες λιανικής πώλησης ηλεκτρικής ενέργειας σε μικρούς πελάτες (νοικοκυριά, καθώς και μικρούς βιομηχανικούς και εμπορικούς χρήστες που συνδέονται με το δίκτυο χαμηλής τάσης με μέγιστη δυναμικότητα σύνδεσης που δεν υπερβαίνει τα 3 * 80A) και λιανικής πώλησης αερίου σε μικρούς πελάτες (νοικοκυριά και μικρές επιχειρήσεις που συνδέονται με το δίκτυο αερίου με μέγιστη δυναμικότητα σύνδεσης που δεν υπερβαίνει τα 40 m3).
(1) ΕΕ L 94 της 28.3.2014, σ. 243.
(2) Εκτελεστική απόφαση (ΕΕ) 2016/1804 της Επιτροπής, της 10ης Οκτωβρίου 2016, για τους λεπτομερείς κανόνες εφαρμογής των άρθρων 34 και 35 της οδηγίας 2014/25/ΕΕ του Ευρωπαϊκού Κοινοβουλίου και του Συμβουλίου σχετικά με τις προμήθειες φορέων που δραστηριο­ ποιούνται στους τομείς του ύδατος, της ενέργειας, των μεταφορών και των ταχυδρομικών υπηρεσιών (ΕΕ L 275 της 12.10.2016, σ. 39).